**YKSINKERTAISET PILKKUSÄÄNNÖT**

**PÄÄSÄÄNTÖ:**

Virkkeen lauseet erotetaan toisistaan pilkulla. Lauseiden määrän voit laskea persoonamuotoisten verbien määrästä.

*En tiedä, miksi pilkuttaminen koetaan niin vaikeaksi.*

*Kun muistat nämä säännöt, pilkuttaminen onnistuu.*

*Pilkkusääntöjä on lopulta vain vähän, mikä helpottaa asian osaamista.*

*Sinun täytyy vain osata sivulausetyypit, joita on kolme.*

*Abiturientit ahersivat tekstiensä parissa, ja opettaja innostui pilkkusäännöistä.*

**KAKSI POIKKEUSTA:**

* Kahden päälauseen välille ei tule pilkkua, kun niitä yhdistää rinnastuskonjunktio ja niillä on yhteinen lauseenjäsen.

*Äidinkielen oppitunnilla moni kirjoitti ahkerasti, mutta toisten oli välillä vaikea pitää suutaan kiinni.*

* Rinnasteisten sivulauseiden väliin ei tule pilkkua.

*Ensi viikolla on tekstitaidon koe, jossa testataan kokelaiden lukemisen taitoa ja jossa pitää osata myös kirjoittaa.*